
2026 m. rugpjūčio mėn.

	DATA
	PATEIKIAMOS INFORMACIJOS APIBENDRINIMAS
	INFORMACIJOS ŠALTINIS
	PASTABOS

	Lietuvos eksportuotojams aktuali informacija

	
	
	
	

	Tiesioginėms užsienio investicijoms pritraukti į Lietuvą aktuali informacija

	
	
	
	

	Lietuvos verslo plėtrai užsienyje aktuali informacija

	
	
	
	

	Lietuvos turizmo sektoriui aktuali informacija

	2026-08-10
	„China Southern Airlines“ oficialiai atidarė savo biurą Jerevane, o tai žymi dar vieną žingsnį, susijusį su nuolatine aviakompanijos plėtra Armėnijos rinkoje ir pastangomis stiprinti oro susisiekimą tarp Armėnijos ir Kinijos.

	https://armenpress.am/en/article/1257579

	

	2026-08-17
	Pranešama, kad po dvejų metų pertraukos nuo 2026 m. rugpjūčio 20 d. atnaujinti tiesioginiai skrydžiai tarp Jerevano (Armėnija) ir Tebrizo (Iranas). Reisai bus vykdomi du kartus per savaitę.

	https://armenpress.am/en/article/1258149

	

	2026-08-18
	Armėnija įveda naują turizmo sektoriaus reglamentavimo sistemą, pagal kurią nuo 2026 m. spalio antrosios pusės Armėnijoje turizmo paslaugų teikėjai – gidai, kelionių organizatoriai, kelionių agentūros ir apgyvendinimo paslaugų teikėjai – privalės apie savo veiklą pranešti valdžios institucijoms per naują interneto platformą. Veikla be pranešimo bus laikoma neteisėta ir už ją grės atsakomybė nuo baudos iki laisvės atėmimo.

	https://armenpress.am/en/article/1258248

	

	2026-08-26
	Bulgarijos ambasada Armėnijoje pranešė, kad nuo 2026 m. lapkričio 7 d. bus atnaujinti tiesioginiai skrydžiai maršrutu Sofija–Jerevanas–Sofija.

	https://armenpress.am/en/article/1258877

	

	2026-08-31
	rusijos oro bendrovė „Aeroflot“ pradėjo vykdyti reguliarius skrydžius tarp Krasnodaro ir Giumri. Skrydžiai bus vykdomi du kartus per savaitę.

	https://arka.am/en/news/economy/aeroflot-has-launched-regular-flights-from-krasnodar-to-gyumri/

	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	2026-08-18
	Lapkričio 3–4 d. Jerevane vyks „Silicon Mountains 2026 Summit & Expo“, kurį organizuoja Informacinių ir ryšių technologijų darbdavių sąjunga (UEICT), remiama Armėnijos aukštųjų technologijų pramonės ministerijos. Pirmą kartą kartu su viršūnių susitikimu bus surengta didelė technologijų paroda.

	https://armenpress.am/en/article/1258353

	

	Lietuvos ekonominiam saugumui aktuali informacija

	
	
	
	

	Bendra akreditacijos valstybių ekonominė informacija

	2026-08-04
	Rusija sustabdė daugiau kaip 70 tūkst. Armėnijoje pagamintų geriamojo vandens ir gaiviųjų gėrimų butelių prekybą.

	https://arka.am/en/news/economy/russia-has-suspended-the-sale-of-another-70-000-bottles-of-water-from-armenia/

	Apribojimai taikomi „BJNI“ mineraliniam vandeniui, „Prosto Azbuka“ geriamajam vandeniui (įskaitant vaikams skirtą vandenį) bei nealkoholiniam gėrimui „Mojito“. Prekyba šiomis partijomis Rusijos mažmeninėje ir internetinėje rinkoje uždrausta iki bus baigti visi patikrinimai.

	2026-08-04
	Anot Armėnijos bankų sąjungos pirmininko D. Azatyano, Armėnijos bankų sistemos pelnas 2026 m. pirmąjį pusmetį siekė 214 mlrd. AMD, t. y. 6,8 proc. (13,6 mlrd. AMD) daugiau nei per tą patį 2025 m. laikotarpį.
 

	https://arka.am/en/news/economy/armenia-s-banking-system-profit-in-the-first-half-of-2026-increased-by-6-8-to-214-billion-drams-uba/

	

	2026-08-04
	Armėnijos centrinio banko vicepirmininkas H. Khachatryanas pareiškė, kad sumažėjus ar nutrūkus Armėnijos eksportui į Rusiją, rizika grėstų ekonomikos daliai, sudarančiai apie 1,5-2 proc. BVP. Pasak jo, toks scenarijus galėtų lemti atitinkamų prekių kainų kritimą, taip pat sumažinti susijusiuose sektoriuose veikiančių įmonių ir gyventojų pajamas. 

	https://arka.am/en/news/economy/a-reduction-in-exports-to-russia-could-affect-up-to-1-5-2-of-armenia-s-gdp-says-deputy-chairman-of-t/

	

	2026-08-05
	Statistikos komiteto duomenimis, Armėnijoje 2026 m. liepą, palyginti su 2025 m. liepa, infliacija siekė 4,5 proc., o palyginti su tų pačių metų birželiu – fiksuota 1,4 proc. defliacija. 
	https://arka.am/en/news/economy/in-armenia-12-month-inflation-was-4-5-in-july-2026-with-a-1-4-deflation-recorded-for-the-month/

	

	2026-08-05
	Anot Statistikos komiteto, 2026 m. liepos mėn. maisto produktų ir nealkoholinių gėrimų kainos buvo 7,4 proc. didesnės nei 2025 m. liepos mėn., tačiau 3,8 proc. mažesnės nei šių metų birželio mėn. 
	https://arka.am/en/news/economy/-food-prices-in-armenia-increased-by-7-4-year-on-year-in-july-and-decreased-by-3-8-month-on-month/

	

	2026-08-05
	2026 m. liepą benzino kainos Armėnijoje buvo 7,4 proc. didesnės nei 2025 m. liepą, o dyzelino kainos padidėjo 14,3 proc. Tai rodo Armėnijos statistikos komiteto duomenys.

	https://arka.am/en/news/economy/gasoline-prices-in-armenia-rose-by-7-4-in-july-and-diesel-fuel-by-14-3/

	

	2026-08-05
	Armėnijos viešųjų paslaugų reguliavimo komisija (PSRC) pratęsė uždarosios akcinės bendrovės „Gazprom Armenia“ licenciją gaminti šilumos energiją „Hrazdan-5“ energetiniame bloke iki 2027 m. rugpjūčio 13 d.

	https://arka.am/en/news/economy/public-services-regulatory-commission-of-armenia-has-extended-the-license-for-the-hrazdan-5-power-un/

	

	2026-08-06
	Armėnijos Vyriausybė ketvirtadienį nusprendė skirti 15,65 mlrd. AMD šalies kelių ir transporto infrastruktūros statybos bei remonto darbams. Pasak Armėnijos teritorinio valdymo ir infrastruktūros ministro D. Khudatyano, darbai numatyti keliuose, kurių bendras ilgis siekia 63,5 km.

	https://arka.am/en/news/economy/armenian-government-has-allocated-15-65-billion-drams-for-road-construction-and-repairs/

	

	2026-08-06
	Anot rusijos vicepremjero A. Overčiuko, 2026 m. rusijos ir Armėnijos prekybos apyvarta, palyginti su 2025 m., sumažėjo maždaug dviem trečdaliais ir, jo vertinimu, toliau mažės. A. Overčiukas šį nuosmukį pavadino „dramatišku“ ir teigė, kad rusija jau kelerius metus įspėjo Armėniją apie tokią riziką.

	https://arka.am/en/news/economy/overchuk-announced-a-decline-in-trade-between-russia-and-armenia-by-approximately-two-thirds/

	

	2026-08-06
	Armėnijos ministras pirmininkas N. Pashinyanas pareiškė, kad 2026-2031 m. laikotarpiu valstybei ir savivaldybėms planuojama grąžinti apie 2 mlrd. USD vertės neteisėtai įgyto turto. 

	https://arka.am/en/news/economy/pashinyan-sets-goal-of-returning-2-billion-in-illicit-assets-to-the-country-by-2031/

	Armėnijos generalinė prokurorė A. Vardapetian pranešė, kad vien taikant turto konfiskavimo mechanizmą iki šiol grąžinto turto vertė siekia 6,3 mlrd. dramų (maždaug 17,2 mln. USD).


	2026-08-07
	Armėnijos statistikos komiteto duomenimis, Armėnijoje 2026 m. sausio–birželio mėnesiais, palyginti su tuo pačiu 2025 m. laikotarpiu, gimstamumas sumažėjo 1,9 proc., o mirtingumas – 4,7 proc. 

	https://arka.am/en/news/economy/in-armenia-the-birth-rate-decreased-by-1-9-and-the-death-rate-by-4-7-in-the-first-half-of-2026/

	

	2026-08-07
	Statistikos komiteto duomenimis, Armėnijos užsienio ir tarpusavio prekybos apyvarta 2026 m. sausio–birželio mėnesiais, palyginti su 2025 m. tuo pačiu laikotarpiu, sumažėjo 0,1 proc. ir sudarė 9,57 mlrd. USD.

	https://arka.am/en/news/economy/armenia-s-foreign-trade-turnover-in-the-first-half-of-the-year-decreased-by-0-1-amounting-to-9-57-bi/

	Prekyba su EAES valstybėmis sumažėjo 19 proc. iki 2,82 mlrd. USD, o su Rusija, krito 20,9 proc. Tuo pat metu prekyba su ES išaugo 46,2 proc. iki 1,69 mlrd. USD. Didėjo prekybos apimtys ir su Kinija bei Iranu.


	2026-08-10
	Armėnijos Miestų plėtros komiteto pirmininkas Y. Vardanyanas pranešė, kad Armėnijos statybų sektorius 2026 m. pirmąjį pusmetį, palyginti su tuo pačiu 2025 m. laikotarpiu, išaugo 24,5 proc. ir pasiekė 282,2 mlrd. AMD (apie 665 mln. eurų). Jo teigimu, statybų sektoriaus į valstybės biudžetą 2026 m. pirmąjį pusmetį sumokėti mokesčiai sudarė 126,4 mlrd. AMD, tai yra 22 proc. daugiau nei per tą patį praėjusių metų laikotarpį (apie 298 mln. eurų).
	https://arka.am/en/news/economy/armenia-s-construction-sector-reports-24-5-surge-in-the-first-half-of-2026/

	

	2026-08-10
	Statistikos komiteto duomenimis, pramonės produkcijos apimtis Armėnijoje 2026 m. sausio–birželio mėnesiais siekė 1 522 502,1 mln. AMD – tai 10,8 proc. daugiau nei 2025 m. sausio–birželio mėnesiais.
Armėnijos statistikos komiteto duomenimis, 2026 m. sausio-birželio mėn. šalies pramonės produkcijos apimtys siekė 1,52 trln. AMD (apie 3,6 mlrd. eurų, arba 10,8 proc. daugiau nei tuo pačiu 2025 m. laikotarpiu. 
	https://arka.am/en/news/economy/industrial-output-in-armenia-increased-by-10-8-to-1-52-trillion-drams-in-january-june-2026/

	

	2026-08-11
	Armėnijos centrinis bankas sušvelnino elektroninių pinigų reguliavimą, siekdamas padidinti šių paslaugų prieinamumą ir konkurenciją rinkoje. Nuo šiol elektroninės piniginės sąskaitai atsidaryti nebereikės turėti banko sąskaitos ar mokėjimo kortelės. Tuo pačiu metu elektroninių pinigų sąskaitas (elektronines pinigines) nuo šiol galima papildyti ir iš jų lėšas išgryninti ne tik negrynaisiais būdais, bet ir grynaisiais pinigais.

	https://armenpress.am/en/article/1257655

	

	2026-08-11
	Rugsėjo 21–23 d. Jerevane vyks pasaulinė konferencija medicinos turizmo tema „Travel for Care, Stay for Healing: When Patients Become Guests“. Ją organizuoja Armėnijos Turizmo komitetas kartu su Jungtinių Tautų Pasaulio turizmo organizacija (PTO). Konferencijoje susitiks sveikatos apsaugos, turizmo, draudimo, investicijų ir privataus sektoriaus atstovai, kurie aptars medicinos turizmo tendencijas, dalysis gerąja patirtimi ir ieškos būdų stiprinti tarptautinį bendradarbiavimą medicinos turizmo srityje.

	https://armenpress.am/en/article/1257666

	

	2026-08-14
	Armėnijos Vyriausybė pritarė įstatymo projektui, kuriuo ratifikuojama paskolos sutartis su Vokietijos plėtros banku KfW dėl projekto „Kaukazo perdavimo tinklas IV“ įgyvendinimo. Programos tikslas yra sujungti Armėnijos ir Sakartvelo elektros energetikos sistemas per 500/400/220 kV aukštos įtampos nuolatinės srovės (HVDC) keitiklio stotį, kuri bus pastatyta Ayrume, netoli Armėnijos ir Sakartvelo sienos. Numatyta, kad galutinis stoties pajėgumas sieks 1 050 MW. Tikimasi, kad įgyvendinus projektą elektros energijos mainų pajėgumas tarp Armėnijos ir Sajartvelo padidės nuo dabartinių 200 MW iki 350 MW pirmajame etape, o vėliau, priklausomai nuo regioninės rinkos poreikių, pasieks 1050 MW.

	https://arka.am/en/news/technology/armenia-to-increase-its-electricity-exchange-capacity-with-georgia-to-1-050-mw/

	

	2026-08-14
	Susitikime su Irano žemės ūkio viceministru A. Fathi Armėnijos ekonomikos ministras G. Papoyanas pasiūlė įgyvendinti bendras investicines programas įvairiose žemės ūkio srityse. Diskusijos vyko per 7-ąjį EAES žemės ūkio pramonės politikos tarybos susitikimą Almatoje, Kazachstane. G. Papoyanas pabrėžė didelį Armėnijos ir Irano bendradarbiavimo potencialą žemės ūkio srityje, ypač tokiose srityse kaip augalininkystė, gyvulininkystė, žemės ūkio produktų perdirbimas, šiltnamių plėtra bei šaldymo ir sandėliavimo įrenginių kūrimas.
	https://arka.am/en/news/economy/armenia-and-iran-exploring-possibility-of-launching-investment-initiatives-in-agricultural-sector/

	

	2026-08-17
	Armėnijos centrinis bankas perspėjo dėl daugėjančių „pinigų mulų“ schemų, kai gyventojai, dažnai nesąmoningai, panaudojami neteisėtai gautoms lėšoms pervesti ar jų kilmei nuslėpti. Bankas ragina neperduoti kitiems asmenims prieigos prie savo sąskaitų, kortelių ar elektroninių piniginių ir nenaudoti jų svetimų lėšų pervedimams, nes tai gali užtraukti teisinę atsakomybę.
	https://armenpress.am/en/article/1258143

	

	2026-08-18
	Remiantis Eurazijos ekonominės komisijos duomenimis, 2026 m. sausio–birželio mėnesiais keleivių vežimas Armėnijoje, palyginti su tuo pačiu praėjusių metų laikotarpiu, išaugo 7,3 proc.

	https://arka.am/en/news/economy/armenia-leads-in-eaeu-in-freight-and-passenger-traffic-growth/

	

	2026-08-20
	Ekonomikos ministras G. Papoyanas pranešė Armėnijos vyriausybė sprendimą skirti paramą figų ir persikų perdirbėjams, taip siekiant padėti ūkininkams realizuoti šių metų derlių.
	https://arka.am/en/news/economy/armenia-to-provide-compensation-for-purchases-of-figs-and-peaches-economy-minister-presents-program-/

	

	2026-08-20
	Pasak Statistikos komiteto, 2026 m. antrąjį ketvirtį Armėnijos BVP, palyginti su tuo pačiu 2025 m. laikotarpiu, padidėjo 6,7 proc.

	https://arka.am/en/news/economy/armenia-s-gdp-grew-by-6-7-in-the-second-quarter-to-2-83-trillion-drams-according-to-official-statist/

	

	2026-08-20
	Armėnija stiprins Veterinarijos, sanitarijos ir fitosanitarijos laboratorinių paslaugų centro pajėgumus, kad sustiprintų vyno ir brendžio produktų kontrolę pagal EAES reikalavimus. Įsigijus naują įrangą, per penkias darbo dienas bus galima ištirti iki 15 mėginių vietoj dabartinių 4–5, o tai leis padidinti Armėnijos vykdomos brendžio ir vyno produktų valstybinės kontrolės, taip pat padirbtų produktų nustatymo veiksmingumą.

	https://news.am/en/news/1056627

	

	2026-08-24
	Valstybės pajamų komiteto duomenimis, 2026 m. liepą Armėnijoje buvo registruotos 828939 pajamas generuojančios darbo vietos. Palyginti su tuo pačiu laikotarpiu pernai, jų skaičius padidėjo 34 293, arba 4,3 proc.
	https://armenpress.am/en/article/1258693

	

	2026-08-24
	Eurazijos plėtros bankas (EDB) prognozuoja, kad dėl aktyvaus vartojimo ir investicijų Armėnijos BVP augimas 2026 m. sieks 6 proc. Remiantis Armėnijos statistikos komiteto preliminariais duomenimis, 2026 m. antrąjį ketvirtį šalies BVP, palyginti su tuo pačiu 2025 m. laikotarpiu, padidėjo 6,7 proc.
	https://arka.am/en/news/economy/edb-expects-6-gdp-growth-in-armenia-in-2026-amid-strong-consumer-and-investment-activity/

	

	2026-08-24
	Tarptautinė kredito reitingų agentūra „S&P Global Ratings“ patvirtino Armėnijos ilgalaikį „BB-“ ir trumpalaikį „B“ valstybės kredito reitingą užsienio ir vietos valiuta bei išlaikė teigiamą ilgalaikio reitingo perspektyvą. Remiantis „S&P“ vertinimu, teigiama perspektyva atspindi Armėnijos galimybes stiprinti atsparumą išoriniams veiksniams – tam įtakos turėtų nuolatinis užsienio valiutos atsargų kaupimas ir tolesnė pažanga normalizuojant santykius su Azerbaidžanu.
	https://en.armradio.am/2026/08/24/sp-affirms-armenias-bb-b-ratings-maintains-positive-outlook/

	

	2026-08-24
	Tarptautinės reitingų agentūros „S&P Global Ratings“ duomenimis, kad rusijos plečiami importo apribojimai – apimantys ne tik mineralinį vandenį bei alkoholį, bet ir gėles, žuvies produktus bei platų šviežių vaisių ir daržovių asortimentą – gali paveikti Armėnijos eksportą maždaug 2 proc. BVP.
	https://arka.am/en/news/economy/expanding-import-restrictions-by-russia-could-affect-armenia-s-exports-by-approximately-2-of-gdp-s-p/

	

	2026-08-25
	„E-auto“ – vienintelė oficiali „HONGQI“ elektromobilių atstovė Armėnijoje ir Gruzijoje – Jerevane atidarė didžiausią šio automobilių prekės ženklo centrą regione; investicijos į projektą siekė apie 5 mln. USD. 

	https://armenpress.am/en/article/1258618

	

	2026-08-25
	Armėnijos ekonominis aktyvumas 2026 m. liepą, palyginti su tuo pačiu praėjusių metų mėnesiu, išaugo 6,5 proc. Tuo tarpu palyginti su ankstesniu mėnesiu, ekonominis aktyvumas padidėjo 4,6 proc.
	https://armenpress.am/en/article/1258834

	

	2026-08-26
	Armėnijos ekonomikos ministras G. Papoyanas dalyvavo Aragacotno provincijoje atidarant modernų pomidorų šiltnamių kompleksą „Agro Prom“. Į projektą investuota apie 9,7 mlrd. AMD (apie 26,7 mln. USD). Komplekse įdiegtos pažangios technologijos: naudojamos dirbtinio intelekto valdymo sistemos ir robotizuoti sprendimai, leidžiantys efektyviai stebėti ir valdyti augalų auginimo procesus. Be to, gamyboje nenaudojamos cheminės medžiagos.

	https://armenpress.am/en/article/1258913

	

	2026-08-28
	Armėnijos centrinio banko ataskaitoje apie pinigų politikos programos įgyvendinimą laikotarpiu nuo 2025 m. trečiojo ketvirčio iki 2026 m. antrojo ketvirčio nurodoma, kad nedidelis medicinos paslaugų kainų augimas, susijęs su visuotinio sveikatos draudimo sistemos įvedimu, prisidėjo prie infliacijos spartėjimo Armėnijoje 2026 m. pirmąjį pusmetį. 

	https://arka.am/en/news/economy/introduction-of-universal-health-insurance-has-led-to-an-increase-in-medical-service-prices-in-armen/

